CELEX: 62017CN0627
Language: sl
Date: 2017-11-08 00:00:00
Title: Zadeva C-627/17: Predlog za sprejetje predhodne odločbe, ki ga je vložilo Okresný súd Dunajská Streda (Slovaška) 8. novembra 2017 – ZSE Energia a.s./RG

5.2.2018   
            
            
               SL
            
            
               Uradni list Evropske unije
            
            
               C 42/3
            
         Predlog za sprejetje predhodne odločbe, ki ga je vložilo Okresný súd Dunajská Streda (Slovaška) 8. novembra 2017 – ZSE Energia a.s./RG
   (Zadeva C-627/17)
   (2018/C 042/06)
   Jezik postopka: slovaščina
   
      Predložitveno sodišče
   
   Okresný súd Dunajská Streda
   
      Stranke v postopku v glavni stvari
   
   
      Tožeča stranka: ZSE Energia a.s.
   
      Tožena stranka: RG
   
      Ob udeležbi: ZSE Energia CZ s.r.o.
   
      Vprašanji za predhodno odločanje
   
   
            
               1.
            
            
               Ali je treba pojem „ena od strank“ iz člena 3(1) Uredbe (ES) št. 861/2007 Evropskega parlamenta in Sveta z dne 11. julija 2007 (1) o uvedbi evropskega postopka v sporih majhne vrednosti (UL, 31.7.2007, L 199, str. 1; v nadaljevanju: Uredba št. 861/2007) razlagati tako, da zajema tudi „intervenienta“, to je subjekt, ki sodeluje v postopku, vendar ni niti tožeča niti tožena stranka, temveč se spusti v postopek v podporo tožeče ali tožene stranke?
            
         
            
               2.
            
            
               Če „intervenienta“ ne bi bilo mogoče obravnavati kot „stranko“ v smislu člena 3(1) Uredbe št. 861/2007:
               ali postopek, začet z vložitvijo obrazca A Priloge [I] k Uredbi št. 861/2007, ki poteka med tožečo in toženo stranko, spada na področje uporabe Uredbe št. 861/2007 v skladu z njenim členom 2(1) v povezavi z njenim členom 3(1), če imata ti stranki stalno prebivališče v državi članici, v kateri je sodišče, kjer poteka postopek, in ima le „intervenient“ stalno prebivališče v drugi državi članici?“
            
         
      (1)  UL L 199, str. 1.